છોકરીને જાતજાતનું ખાવાનું બનાવવાની સાથે સાથે તેને શિવણકામ, ભરતકામ આવડવું જરૂરી છે પછી ભલે તે ઓફિસના ગમે તેટલા ઉંચા પદ પર હોય, જ્યાં છોકરી રસોઇ બનાવવામાં નિપુણ ન બને ત્યાં સુધી તેનું છોકરી હોવુ વ્યર્થ છે. છોકરીઓની કોઇ પણ સિદ્ધિઓનું તેમને મન કંઇ જ ન આવે. લગ્ન બાદ છોકરીની કમાણીનો તેના કુટુંબ પર કોઇ હક રહેતો નથી તમામ હક સાસરીયાંઓનો થઇ જાય છે આવું વિચારવા પણ ઘણાં લોકો હોય છે. કેટલો ખર્ચ ક્યાં, કોના પર અને શા માટે કરે છે તેની પણ પતિ પાસે સંમતિ લેવી જરૂરી છે. આમાં કહેવાનુ એટલું છે કે છોકરી કોઇ પણ નિર્ણય તેની મરજીથી લઇ શકતી નથી. પરિવાર અને સમાજમાં હજુ પણ એવું માનવામાં આવે છે કે પ્રમોશન થાય તો તે પતિનું થાય પછી ભલે પત્ની પતિ કરતા વધુ કમાતી હોય અને ઉંચા પદ પર હોય પણ પરંતુ સમાધાન કરવું હોય તો તે પત્નીએ કરવાનું. પુરુષની જેમ મહિલાઓ પણ ઓફિસમાં તણાવભર્યુ કામ કરી માનસિક ત્રાસ સહન કરતી હોય છે છતાં પણ ઘરે આવીને રસોઇથી માંડીને વાસણ માંજવા સુધીનું કામ માત્ર સ્ત્રીએ જ કરવું પડે છે.